Diari Oficial de la Generalitat Valenciana


Sumari del DOGV 2636, del 29-11-1995 (1995/836864)

ACORD de 28 de novembre de 1995, del Govern Valencià, sobre la inscripció en el Registre de Col·legis Professionals i Consells Valencians de Col·legis Professionals del Consell General de Col·legis d'Economistes de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2636

Data del DOGV
:   29-11-1995

Secció del DOGV
:   ALTRES DISPOSICIONS

Número del document
:   1995/836864


Data del document
:   28-11-1995

Organisme emissor
:   Conselleria d'Administració Pública

Tipus de document
:   Acord

ACORD de 28 de novembre de 1995, del Govern Valencià, sobre la inscripció en el Registre de Col·legis Professionals i Consells Valencians de Col·legis Professionals del Consell General de Col·legis d'Economistes de la Comunitat Valenciana.
  
El Govern Valencià, en la reunió del dia 28 de novembre de 1995, adoptà l'acord següent:
  
  
Antecedents de fet
  
  
Primer
  
L'1 de juny de 1995, el secretari del Consell General de Col·legis d'Economistes de la Comunitat Valenciana va trametre la documentació al Registre de Col·legis Professionals i Consells Valencians de Col·legis Professionals de la Comunitat Valenciana per a la seua inscripció registral.
  
  
Segon
  
A la sol·licitud d'inscripció del Consell General de Col·legis d'Economistes, s'hi adjuntava:
  
1. Certificats expedits pels secretaris dels col·legis de Castelló, València i Alacant, amb el vist-i-plau dels respectius presidents, de la relació dels representants elegits per cada col·legi.
  
  
2. Certificat expedit pel secretari, amb el vist-i-plau del president, de la composició del ple del Consell General.
  
3. Còpia simple de l'escriptura pública de constitució del Consell General d'Economistes de la Comunitat Valenciana, atorgada pel notari, Sr. Salvador Perepérez Solís, en data 10 de febrer de 1995.
  
  
Tercer
  
En aquesta escriptura els representants de cadascun dels col·legis d'economistes que integren el Consell General d'Economistes de la Comunitat Valenciana declaren que constitueixen aquest, i que estan facultats per a això pels nomenaments de les seues respectives juntes de govern, i que els estatuts han estat elaborats d'acord amb el procediment establert amb aquesta finalitat pels estatuts particulars de cadascun dels col·legis professionals que l'integren.
  
  
Fonaments de dret
  
  
Primer
  
L'article 31.22 de l'Estatut d'Autonomia de la Comunitat Valenciana reconeix a la Generalitat Valenciana la competència exclusiva en matèria de col·legis professionals i exercici de les professions titulades, sense perjudici d'allò establert pels articles 36 i 130 de la Constitució.
  
  
Segon
  
El Govern Valencià és competent per a la inscripció registral dels consells valencians dels col·legis professionals amb àmbit d'actuació a la Comunitat Valenciana, d'acord amb allò establert per l'article 6 del Decret 123/1986, de 20 d'octubre, del Govern Valencià, de Consells Valencians de Col·legis Professionals.
  
  
Tercer
  
La inscripció registral pretesa és procedent per reunir els requisits exigits pel Decret 17/1987, de 13 d'abril, del president de la Generalitat Valenciana, que regula el Registre de Col·legis Professionals i Consells Valencians de Col·legis Professionals, i s'ha manifestat en l'escriptura pública esmentada l'aprovació dels estatuts pels col·legis d'economistes de Castelló, València i Alacant, i també la constitució de l'esmentat consell.
  
  
D'acord amb les disposicions esmentades i la resta de pertinent aplicació, a proposta del conseller d'Administració Pública, el Govern Valencià
  
  
ACORDA
  
  
Inscriure al Registre de Col·legis Professionals i Consells Valencians de Col·legis Professionals el Consell General de Col·legis d'Economistes de la Comunitat Valenciana.
  
  
València, 28 de novembre de 1995
  
  
El conseller secretari del Govern Valencià,
  
JOSÉ JOAQUíN RIPOLL SERRANO